
Бүген Татарстан Республикасы Президенты Рөстәм Миңнеханов Россия Фәннәр академиясе академигы Абел Аганбегян белән очрашты.

Очрашу Татарстан Республикасы Хөкүмәте Йортында узды, анда Татарстан Республикасы Президенты каршындагы Дәүләт хезмәте һәм кадрлар департаменты җитәкчесе Александр Белов катнашты.

Яклар киләчәк хезмәттәшлек мәсьәләләре турында фикер алышты, агымдагы икътисадый вәзгыятькә карата үз уйларын уртаклашты.

Искәртәбез, күренекле икътисадчы, академик Абел Аганбегянның элек тә Казанга берничә мәртәбә килгәне бар, ул вакытта академик Россияне социаль-икътисадый үстерү темасына К(И)ФУда лекцияләр укыган иде.
Рөстәм Миңнеханов Россия Фәннәр академиясе академигы Абел Аганбегян белән очрашты